Пензань губерниять эряма васттнень лувомать"" коряс (1869) Рыбкинась мяляфневи кода масторонь велесь, 63 кудбирьф. Велеса ульсь Михаил-Архангелонь церькав, волостень правления, поташень завод, базар. Лемоц велеть тяфтама, сяс мес васенце велеряйсь ульсь мокшень аля - Рьба. Рыбкино - Рыбкинань районть прявелец (1928 - 1963), меле районць калады, а Рыбкинаса пуроми велень советсь. Тяни велеса ули: средняй школа, идень сад, жуватань пьчкафтома куд, спортонь зал, культурань куд, участковай больниця, поликлинника, 2 лавкат, коммунальнай хозяйствась, ООО ""Рыбкино"", церькав. Велень администрацияти сувсихть велет: Польця(Польцо), Боркат(Борки), Церямоз(Черемис), Поникедь(Поникедовка), Каргоньжей, Кирляй, Од Дерьган(Новая Дерьгановка), Варана(Ворона), Новая Резеповка, Ёмла Озязьсь(Малый Азязь).

10 (23) декабрьковста 1905 кизоня машина ки покодихне стясть эди сявсть кядялу Орозай ошкя ди машина ки лоткама вастт перьфка. Вийсь тусь Кошардома пуромксонди (оцюняль П. Байкузов вятись). Од кой аралась тюрема ушмоня (150 ломатть, вятиель Л. Э. Вицман большевиксь). Кошардома пуромкссь мярьгсь ётамс Орозай аньцек ярхцамбяль ди пъчкафтомань поезтти. Сембе ярхамбяль Орозайса лувсть, питнет путсть, мишендихненди каяфкст путсть, эсь ярмак нолдасть. Москувонь махта сотксонь сяземда меле пуромкссь стяфтсь ломатть сембе машина кига . 15 (28) декабрьковста Орозайс конференцияс састь Москувонь-Казанень машина ки лоткама вастонь кучф ломатть, Кочкамат меле Байкузовсь арась Кучка Кошардома пуромкссть оцюнякс. 21 декабрьковста 1905 к. (3 январьковста 1906 к.) Москувонь стямать тапамда меле, Орозаень республиконь вятихне арьсесьсть лоткамс стямась Орозайса ди араламс ломатть люпштамода. 22 декабрьковста (4 январьковста) Орозайс састь ушмотне. Лама покодихне повсть арестс, 11 ломатть пякстафольхть шобдакудс судть коряс.

Лашмонь район (рузкс Ковылкинский район) — Мордовия республикть районць, ащи Мордовия Республикть шивалгомширеса. Сонь лямбе ширень шабрац Пензань аймак. Пряошец - Лашма ошсь.

Антибиотикне - греконь anti - каршек, bios - эряф. Органическяй веществат, синь микроорганизмасна шавондсазь микробатнень (лоткафнесазь касомаснон). Мордовияса тиенди ""Биохимик"" ОАО-сь.

Зороастор (грекокс Ζωροάστρης, Zōroastrēs) илякс Заратуштра (авестакс: Zaraθuštra) - ётмелянь Иранонь шкаймаряй ди койгонь валморай. Сонь шкайморснон (""гатаснон"") оцю вастсь Зороастризмань озксвятемаса.